open-index/open-wikipedia-markdown huggingface dataset:
Balung kethèk

**Balung kethèk** inggih punika Araning dhedharan ingkang kadamel saking pohong ingkang sampun garing amargi dipunpepe, lajeng dipun-goreng. Lajeng wonteng ugi kang dipunparingi sambel kacampur gendhis jawi kadosdene sambel kering. Saged dipunwastani balung kethèk amargi panganan punika wujud lan atosipun kados walulang kethèk. Tetedhan punika ugi dipunarani *balung kuwuk, manggleng, loncis, glithi* lan *bribil*. 

Bahan-bahan ingkang dipunbetahaken nalika damel balung kethèk inggih punika:
*pohung
*gula jawa
*lombok
*bawang putih
*laos
*godhong jeruk purut
*lenga klentik
Ana catur mungkur ana bapang sumimpang

jmpl|280x280px|Tiyang rusuhan.
**Ana catur mungkur ana bapang sumimpang** punika ateges 

# nalika wonten tiyang ingkang saweg rusuhan punika supados ditinggal lunga kémawon, manawi wonten tiyang ingkang saweg duka utawi muring-muring singkirana ugi.
# Ana catur mungkur : Uwong kang ora gelem ngrungokne utawa melu ngomongke cacat lan alane wong liya.
# Ana bapang sumimpang : nyingkiri alangan utawa rintangan. Bapang tegese depang utawa tangan.
Garu

thumb|250px|Petani lagi nggaru sawah

**Garu** inggih punika piranti tetanèn ingkang kaginakaken kanggé nglembutaken siti ingkang sampun dipun luku. Biasanipun, garu dipuntarik déning lembu utawi maésa. Wujuding garu kadamel saking kajeng saha pring. Kajengipun dipundamel unton-unton, saéngga saged ngalusaken siti.
Bèsèk

thumb|100px|anyaman bésék
thumb|200px|Bésék
**Bèsèk** yaiku wadhah tradhisional kang digawé saka anaman pring kang gunané kanggo wadhah panganan utawa yèn kanggo kendhuri bisa kanggo wadhah sega berkat.
Bésék paling akèh ana ing kabupatén Boyolali kacamatan Simo lan désa Walén.
Bésék iku manéka warna ukurané lan regané ya tetep bédha. Ana ing désa regane ya murah nanging yèn wis teka kutha regane ya lumayan larang. Besek uga didol menyang kutha, ing kutha regane luwih larang.
## Uga delengen 
*Tumbu
*Tompo
*Ténggok
*Tampah
*Tambir
*Kranjang
Jajan pasar

thumb|Jajan pasar.
thumb
**Jajan pasar** punika sebutan kanggé tetedhan tradhisional. Dipunwastani jajan pasar amargi kala rumiyin tetedhan kados punika saged dipunpanggihi dipunsadé wonten ing peken-peken tradhisional. Tuladha jajan pasar kados ta jadah, gethuk, arem-arem, grontol, tapé, ondhé-ondhé, jenang, témpé bacem, bongko, cenil, timus, lsp.

Jajan pasar limrah kanggé pasugatan nalika wonten kempalan utawi adicara, nanging ugi limrah kanggé nyamikan wujud jajanan ingkang dipuntedha ing antawisipun wekdal-wekdal nedha. Bahan kanggé damel jajan pasar mliginipun saking glepung trigu, glepung beras, ketéla pohung, utawi gaplèk. Wonten sawatawis kategori jajan pasar ingkang limrah kasadé, inggih punika jajan pasar ingkang raosipun asin utawi gurih lan ingkang manis.

## Réferènsi
Ketan

**Ketan** inggih punika salah siji jinis beras. Warninipun pethak sadaya boten transparan. Ingkang sadaya patinipun kalebet amilopektin. Kajawi punika wonten ingkang warninipun ireng, dipunwastani ketan ireng (manawi wonten Basa Indonésia dipunwastani ketan ireng). Ketan dados maeman kang aji wonten ing tanah Jawa. Amargi rata-rata tradhisi ing tanah Jawa migunakaké maeman utawa jajanan ketan. Tulodonipun kados lepet nalika tradhisi kupatan, lajeng gemblong lan wajik ingkang ugi maeman saking ketan ingkang boten naté ketinggalan wonten ing tradhisi ngantenan.
Jambu wèr

**Klampok** utawa **jambu banyu** utawa **jambu wèr** ya iku jinising jambu. Yèn ana ing basa Indonésia diarani *jambu air*.
Kupatan

**Kupatan** (basa Jawa: ꦏꦸꦥꦠꦤ꧀) inggih punika salah satunggaling tradhisi masyarakat Jawa ingkang gegayutan kaliyan panganan kupat utawi ketupat. Kupat dipundamel saking beras ingkang dipunbungkus nganggo anyaman godhong klapa enèm (*janur*), sanadyan wonten ugi ingkang ngginakaken godhong palma. Kupatan asring dipunsebat ugi minangka tradhisi Syawalan, amargi limrahipun dipunlaksanani ing wiwitan sasi Syawal, kira-kira pitung dinten sasampunipun Idul Fitri.

## Tata cara 
Kupatan dilaksanaaké saben tanggal 8 wulan Syawal utawa seminggu sawisé Idul Fitri. Ing tlatah Jepara kupatan uga diarani bada lomban dening masarakat. Nalika kupatan dianakake upacara ngelarung endhas kebo menyang tengah sagara, iki ditindakake sadurungé jam pitu ésuk. Upacara iki dipimpin dening Bapak Bupati lan para warga Jepara mligi masarakat kang cedhak saka pasisir Kartini.

Tradhisi iku dilakoni amarga wujud rasa syukur marang pangéran saka rejeki wujud iwak kang akèh kang dadi lurunané para warigaluh. Kupatan iki uga ora ninggal saka panganan tradhisional bada, ya iku kupat lan lepet.

## Rujukan
Satrugna

**Satrugna** iku adhine Prabu Ramawijaya nanging seje ibu nanging sabapa yaiku Prabu Dasarata. Raden Satrugna uga kembarane Raden Lesmana, déné Raden Lesmana luwih cerak marang Prabu Rama nanging yèn Raden Satrugna luwih cerak marang Raden Barata.
Péntatonis

Wonten ing jagad musik, tangga nada **péntatonis** utawi skala pentatonik inggih punika skala ingkang wonten gangsal not saben oktaf. Skala péntatonik punika kasebar ing donya tuladhanipun inggih punika ingkang kasebat tuning krar wonten ing Ethiopia saha gamelan wonten ing Indonésia.
Umbah-umbah

1900–1940]]

**Umbah-umbah** ya iku tumandang gawé kanggo reresik klambi utawa sandhangan liyané. Umbah-umbah iki merlokaké piranti lan bahan wujud banyu lan sabun. Cara umbah-umabah tradhisional mbutuhaké piranti awujud èmbèr lan papan kanggo nggiles sandhangan sing diumbah. Cara umbah-umbah modhèren mung mbutuhaké piranti mesin cuci lan sumber tenaga listrik.

## Réferènsi
## Uga delengen 
* Isah-isah
* Nyetrika

## Pranala njaba
Benteng van der wijk

**Benteng van der wijk** inggih punika bètèng pertahanan pemerentah hindia-belanda ingkang woten ing gombong, kebumen, Jawa Tengah. Benteng punika diyasa abad 18, sapunika bètèng diagem kanggé papan pedhidhikan secata gombong kaliyan ugi dados papan wisata sejarah saha kulawarga wonten ing kebumen pérangan barat caket kaliyan papan wisata kados waduk sempor, guwa jatijajar, guwa petruk, pasisir ayah, lsp.
Pencong

**Pencong** inggih punika piranti tetanen tradhisional ingkang kadamel saking wesi, agaran kajeng ingkang wujudipun sami kaliyan pacul nanging langkung alit, dipun-ginakaken saged kanggé dhangir, nyebrut suket ingkang wonten ing sawah menapa kebon.
Garuk

**Garuk** inggih punika piranti tetanèn ingkang kadamel saking wesi/blek, ingkang agaran kajeng, ginanipun kanggé ngratakaken rabuk, linuwih utama rabuk kandhang wonten ing sabin utawi kebon.
Gembus

**Gembus** inggih punika salah satunggaling nama tetedhan ingkang misuwur wonten ing tlatah Banyumasan kados ta ing Banyumas, Kebumèn, Cilacap, Purbalingga, ingkang dipundamel saking téla pendhem ingkang dipundamel awangun kados donat ingkang dipungorèng, limrahipun dipunsadé ing wayah sonten wonten pinggir margi kaliyan nalika  wonten tanggapan-tanggapan ing wayah sonten kados pagelaran wayang, kethoprak, dangdut, lsp.
HP

**HP** tegesé bisa:
* Tilpun sèlulèr utawi *hand phone* ingkang tegesipun télépon ingkang digegem utawi tilpun sèlulèr, dipunginakaken kanggé komunikasi antawis tiyang satunggal dhumateng tiyang satunggal sanèsipun. Saged awujud sms (ngirimaken pesan) utawi ugi saged tilpun (ngomong lan saged ugi gambar utawi [vidio\\ tiyang mau).
* [Hewlett-Packard, sawijining firma têknologi informasi saka Amérikah Sarékat.
Bumiagung

**Bumiagung** punika satunggaling désa paling kulon Kabupatèn Kebumen wonten ing Kacamatan Rowokele, Kabupatèn Kebumen, Jawa Tengah ingkang gadhah 4 dhusun, désa punika sisih lor wates ro Désa Wagirpandan, sisih wétan Désa Jatirata kaliyan Désa Combong, sisih kidul Désa Rowokele, Sisih Kulon Désa Buniayu, Kabupatèn Banyumas.
Nyapih

**Nyapih** asalipun saking tembung "sapih" ingkang gadhah pangertosan pisah utawi misahaken. Nyapih inggih punika salah satunggaling upacara adat Jawi ingkang ancasipun kanggé nylameti laré ingkang nembé mandhek nyusu ibunipun.

Wonten ing wekdal kepengker, tiyang Jawi ngginakaken ubarampé kanggé nyapih larènipun. Nanging, sapunika sampun jarang utawi malah sampun boten wonten ingkang ngginakaken ubarampé. Wonten ing ngandhap punika ubarampe ingkang dipun-ginakaken tiyang Jawi jaman kepengker wonten salebeting upacara nyapih, kados ta:

* Kupat ingkang dipunsigar lajeng dipunisi abon wonten saktengahipun.
* Katul ingkang dipundamel bunder-bunder kados ta bal alit-alit, lajeng dipundang.
* Kembang "borèh"
* 7 Tumpeng alit
* Ron jati ingkang dipuntungkupaken
* Senthir ingkang dipunsélèhaken wonten sakngandhaping ambén
* Lisah klapa ingkang dipunsélèhaken wontên pinggan ingkang wonten toyanipun
* Ndog pitik mentah
* Ron gedhang ingkang dipunsuwèk-suwèk lajeng dipuntali kaliyan ndonga: "ora mbundheli godhong, nanging mbundheli tutuké si jabang bayi". Ancasipun supados bayi boten réwèl.
* Wanci ndalunipun, laré dipunbeta wonten njabi griya, lajeng sirahipun dipuntémpèlaken wit gedhang raja. Mênawi sampun gangsal dintên, dipundamêlakên bubur ingkang dipunsadé dhateng laré-laré ingkang "kreweng" minangka artanipun. "Kreweng" utawi tugelan gendhèng, lajeng dipunkempalakeên, dipunparingi kembang saha kemenyan lajeng dipunlarung wonten kali.

## Pratélan Pustaka
Hadiatmaja, Srjana dan Kuswa Endah. 2009. Pranata Sosial dalam Masarakat Jawa. Yogyakarta: Grafika Indah.
Selena Gomez

**Selena Marie Gomez** 22 Juli 1982 () yaiku panjenengané dadi penyanyi pop, penari, panulis lagu, lan aktris Amérika Sarékat kang misuwur minangka duwé lakon sajeroning serial Disney Wizards of Waverly Place

## Karier 
### Babagan Akting 
thumb|left|Gomez ing studhio *Wizards of Waverly Place* sadurungé ditayangake ing tv ing tanggal April 2007
Gomez miwiti karier aktingé ing umur pitung taun, mainaké tokoh Gianna ing Barney & Friends. Panjenengané uga sinau sakabèhané ing babagan pambiwara utawa asring kasebat pranatacara. 
## Biografi 
Selena Marie Gomez duwéni karir ing Barney & Friends, nandhang sithik chingãos karo Demi Lovato.
## Program
Selena Marie Gomez "Selena Gomez" njabat ing taun 2003 Barney & Friends, duwéni lakon ing taun 2007 Wizards of Waverly Place ing taun 2007 njabat Wizards of Waverly Place: The Movie, ing taun 2009 lan uga njabat episode Sonny with a Chance.
## Musik
Selena Marie Gomez "Selena Gomez" ngekspresikaké dhiri lan wiwit nyanyi ing omah, akèh wong kang lunga saka omahé lan lagi deleng ésainé, nyalin lagu saka Selena Katty Perry, Demi Lovato, nanging kanthi idin lan disalin lagu kasebut sihir.

## Réferènsi 
## Pranala Njaba 
* Situs web resmi Selena Gomez 
*
Mesin cuci

**Mesin cuci** inggih punika piranti wujud mesin ingkang kanggé ngumbah utawa masuh rasukan, kathok, lan sandhangan sanèsipun.

## Sajarah Mesin Cuci
Dèrèng kathah ingkang mangertos sajarahipun mesin cuci, ingkang cetha *prototype* mesin cuci sampun wonten ing taun  1848, rikala samanten mesin cuci taksih ngagem manungsa kanggé muter pedallipun. inggih punika panemuan saking James King taun 1851 saha Hamilton Smith taun 1858. prototype ingkang sapisan nganggé tenaga elektrik ditepangaken saha dipatenaken déning John Alva Fisher saking Amérikah Sarékat. mesin cuci punika taksih nganggé pedhal ingkang dipundamel saking kayu ingkang gerakipun elektrik kanggé muter 4 mesin ingkang giles rasukan gantosipun tangan. Ing jaman sapunika rodha panggiles kasebat dipun-gantos nganggé mesin ingkang di transmisiken V belt saha rodha gigi.

## Ugi pirsani
* Umbah-umbah

## Rferènsi
## Pranala njawi
Geblèk

**Geblèk** inggih menika salah satunggaling dhaharan tradhisional saking Kabupatèn Kulon Praga, ingkang kadamel saking bahan pathi (glepung kanji). Ingkang dipunbetahaken kanggé damel geblèk inggih punika : pathi, sarem, bawang, bumbu panyekéca, saha parutan krambil.

Caranipun ndamel geblèk inggih punika :
* Bawang saha sarem dipunuleg ngantos alus, lajeng dipuncampuraken kaliyan pathi, parutan krambil saha bumbu panyekéca.
* Pathi lajeng dipunsukani toya ingkang panas|umop sacekapipun.
* Sasampunipun dipunsukani toya, lajeng dipunulèni ngantos saged dipunglintiri saha dipundamel geblèk.
* Geblèk lajeng dipungoreng ngantos mateng.

Kanggé ndamel geblèk ingkang saé saha raosipun éca, saged migunakaken pathi ingkang langsung kadamel saking ketéla pohung, lajeng dipunkukus ngantos mateng. Salajengipun pathi dipunplintir saha dipunsukani sarem. sasampunipun carub, lajeng dipunkukus malih kirang langkung sedasa menit. Pathi ingkang sampun dipunkukus lajeng dipunsukani bumbu bawang ingkang sampun dipunuleg. Ingkang pungkasan, pathi lajeng dipundamel bunderan saha dipuntèmplèkaken saéngga kados angka wolu, lajeng sampun siyap dipungorèng.langkung sekéca manawi dipuntedha kaliyan témpé sengek.

## Rérerènsi 
## Pranala njawi 
* Jogjatrip
Moral

**Moral** iku ajaran ngenani ala beciké tumindak. Secara etimologis, tembung *moral* saking tembung latin *mos*, ingkang gadhah arti tata cara, adat istiadat utawi pakulinan, manawi jamakipun inggih punika *“mores”*. ya iku adat istiadat utawi pakulinan, tembung moral gadhah artos sami kaliyan tembung Yunani *“ethos”*, ingkang ngandhap aken tembung *“etika”*. Wonten ing basa Arab, tembung “moral” inggih punika budi pekerti, ingkang gadhah makna sami kaliyan tembung *“akhlak”*, manawi wonten ing basa Indonesia, tembung *“moral”* dipuntepangi kaliyan artos *“kesusilaan*”.
Tembung moral lan moralitas gadhah artos ingkang warni – warni. wonten ngriki kapanggih dhefinisi moral lan moralitas menurut pinten – pinten penyerat.
#Menurutipun Franz Magnis Suseno (1987:18), tembung moral ngacu kaliyan saé lan boten saenipun manungsa dados manungsa.
#Mertens (2001:7) maringi arti manawi moralitas dados sipat moral utawi sadaya asas lan aji ingkang kaitanipun kalih saé lan boten saé.
#Poespoprodjo (1999:118) maringi arti manawi moralitas dados kuwalitas wonten ing pegaweyanipun manungsa ingkang nunjuk aken manawi pegaweyan punika leres utawi boten leres, lan saé utawi boten saé.
#Chaplin (2005:308) wonten ing bukunipun “Kamus Lengkap Psikologi”, maringi arti moral wonten ing tiga hal, inggih punika (1) akhlak, moral, lan tingkah laku ingkang susila, (2) ciri – ciri khas tiyang utawi sekempalan tiyang kaliyan perilaku patut lan saé, (3) hukum utawi adat istiadat ingkang ngatur tingkah laku.
#Rachel (2004:40) maringi arti manawi moralitas minangka upaya kanggé bimbing tindakanipun tiyang nganggé akal, inggih punika kanggé nglampahi punapa ingkang saé piyambak menurut akal kaliyan maringi bobot ingkang sami nyangkut aken kepentinganipun individu ingkang badhé kesentuh kalih tindakan punika.
#Van Ness (2010:14) bèntenaken moralitas kaliyan etika. Moralitas limrahipun dipunguna aken kanggem gambar aken kepripun tindakanipun tiyang, manawi etika inggih punika ngèlmu ingkang nyinau standar perilaku khususipun aturan tentang keleresan lan kesalahan.

Umumipun wonten kalih jinis moralitas, inggih punika moralitas intrinsic lan moralitas ekstrinsik. Moralitas intrinsik, ningali perbuatan menurut hakikatipun bébas lepas saking wujud hukum positif. Sebalikipun, moralitas ekstrinsik, ningali perbuatan minangka sesuatu ingkang dipunperintahaken utawi dipunlarang kalih tiyang ingkang gadhah kekuasaan utawi kalih hukum positip saking manungsa utawi saking Tuhan.

## Réferènsi 
## Kapustakan 
Handoyo dkk, Eko.2010. Etika Pulitik dan Pembangunan.Semarang: Widya Karya
Hewlett-Packard

**Hewlett-Packard** utawa kerep dicekak dadi **HP** iku siji firma utawa *perusahaan* sing aktif ing babagan tèknologi informasi lan asalé saka Amérika Sarékat. HP akêh nggawé komputer, laptop, printer lan piranti-piranti liyané.

## Pranala njaba
Glepung kanji

jmpl|300x300px| Tepung tapioka

**Glepung kanji** ingkang wonten Basa Indonésia dipunwastani *tepung tapioka (Tapioka (  ; Portugés: [tapiˈɔkɐ]), *tepung kanji*, utawa *aci* inggih punika glepung ingkang asalipun saking téla. Glepung kanji punika mumpangatipun kanggé bahan campuran damel dhaharan, kados ta bakso, siomay, cilok, cirèng, dhawet, ès thunthung, cenil, lsp

Pathi iki diekstrak saka oyot panyimpenan tanduran singkong ( *Manihot esculenta,* uga dikenal minangka manioc), sawijining spesies sing asale saka wilayah lor lan wilayah tengah-kulon Brasil,  nanging panggunaane saiki nyebar saindenging Amerika Selatan . Tanduran iki digawa wong Portegis menyang India Kulon, Afrika lan Asia . Iki minangka semak perennial sing diadaptasi kanggo kahanan panas ing dataran rendah tropis. Singkong luwih apik ing lemah sing ora apik tinimbang tanduran panganan liyane.

Sanajan tapioka minangka panganan pokok kanggo jutaan wong ing negara-negara tropis, mung ngemot nilai panganan karbohidrat, lan protein, vitamin lan mineral kurang . Ing negara liya, digunakake minangka agen penebalan ing macem-macem panganan sing diproduksi.

## Etimologi lan asal usul 
jmpl| ROOT singkong
*Tapioca* asale saka tembung *tipi'óka'', jenenge ing basa Tupí sing diucapake dening warga pribumi nalika Portugis pisanan teka ing Wilayah Timur Laut Brasil udakara taun 1500.  Tembung Tupí iki diterjemahake minangka 'endhepan' utawa 'koagulan' lan nuduhake endhepan pati kaya curd sing dipikolehi ing proses ekstraksi.
jmpl| Tongkat tapioca berwarna, tembus
[jmpl| [Kripik pohung|Kripik tapioka pedhes lan ora pedhes]]
jmpl| Manggang Casabe ing toko roti cilik
[jmpl| [Tèh mutiyara|Teh gelembung rasa talaro nganggo mutiara tapioka]]
jmpl| Masakan singkong masak saka Kerala, India
[kiri|jmpl| Pangatusan keripik singkong ing [Républik Dhémokratik Kongo|Kongo]]

## Réferènsi
## Pranala njaba
Gathot

**Gathot** inggih punika salah satunggaling tetedhan tradhisional saking tlatah Gunungkidul, Wanagiri saha sakiwa-tengenipun. Gathot punika dhedhasar bahan ingkang sami kaliyan thiwul, inggih punika saking téla, mliginipun ingkang sampun awujud gaplèk. Raosipun gathot punika kenyal, gurih, sekedhik kecut, lan wujudipun putih semu ireng campur coklat.

## Caranipun Damel Gathot 
# Téla ingkang sampun awujud gaplèk dipunrendhem wonten ing toya ingkang dangu. Dumugi wonten warni cemeng wonten gaplèkipun. (wonten ugi ingkang caranipun damel warni cemeng wonten ing gaplèk punika kanthi dipunsélèhaken wonten njawi, supados kejawahan. Saking toya jawahan punika saged paring warni cemeng ingkang dados raos ingkang sakèco kanggé gathot)
# Saksampunipun wonten warni cemeng banjur dipuntus.
# Lajeng dipundang dumugi mateng.
# Gathot punika langkung èca dipundhahar kaliyan parutan krambil lan gendhis jawa.
Sukrasana

**Bambang Sukrasana** iku putrane Begawan Suwandagni ing Pratapan Ardi Sekar. Rayine Bambang Sumantri. Sanadyan kadang tunggal yayah rena, nanging wujud lan rupané satriya loro mau adoh banget sungsate prasast bumi karo langit.
Bambang Sukrasana rupané luwih déning kuciwa. Kulite pating prithut kaya jeruk purut. Sirahe nggandhen, bathuke nonong, irunge pesek, mripate kiyipan, alise kandel nggenthaweng, tutuke ngeblak, untune pating cringih, siyunge mawa wisa, wetengé mlenthus bekel, sikile pekok, lakuné cekeh, swarane pelo.

Amarga wiwit bayi dibuwang ing alas kang wingite kepati-pati, iku manjing dadi tapa bratane, kang njalari Sukrasana sekti mandraguna. Bisa napak jumantara, bisa manjing ajur ajer. Kabèh kéwan galak buron wana lan sarupaning lelembut dadi sumitrane Sukrasana.

Kocap nalika samana Bambang Sumantri suwita marang Prabu Sri Harjuna Sasrabahu ing Mahispati kadhawuhan mbantu perang ing nagara Magada. Bambang Sumantri kaleksanan nyirnakake Prabu Darmawasesa sawadyabalane lan kasil mboyong Dewi Citrawati lan putri dhomas pinangka pangiringi.

Bareng lakuné tekan sekethenging kutha Mahispati, Sumantri nuli utusan ngaturake nawala marang Prabu Harjuna Sasrabahu. Wose nawala : Dewi Citrawati bakal diaturake Sang Prabu Harjuna Sasrabahu sauger Sang Prabu bisa ngasorake yudane Bambang Sumantri. Klakon Sumantri perang tandhing mungsuh Prabu harjuna Sasrabahu. Wusanane Sumantri kalah bareng Sang Prabu triwikrama wujud buta kang gedhene kagila-gila. Sumantri ngrerepa nyuwun pangapura.

Sumantri diapura, lan Sang prabu kersa nampa pasuwitane, yèn Sumantri bisa muter Taman Sriwedari kang dumunung ing Kahyangan Untarasegara, kaboyong menyang Mahispati. Sumantri judheg, rumangsa ora kuwawa minangkani panyuwune Sang prabu. Dumadakan mak jleg Sukrasana wis ngadeg ing sangarepe Sumantri. Sukrasana kandha : “Aja kuwatil kakang Sumantli, aku alep mitulungi kowe, nanging kowe kudu janji malang aku, yèn aku kudu olèh ndhelek suwita ing Mahispati ya kakang “. Sumantri nyaguhi panjaluke Sukrasana. Awit saka pitulungane Sukrasana, Taman Sriwedari klakon dipindhah ing Nagara Mahispati.

Éman, Sumantri ora ngelingi kabecikan. Sawisé Taman Sriwedari klakon dipindhah menyang Mahispati déning Sukrasana, Sumantri cidra ing janji. Sukrasana ora dikeparengake mèlu suwita marang Sang Prabu Harjuna Sasrabahu. Amarga Sukrasana meksa kudu mèlu, mula Sumantri banjur ngagar-agari senjata Cakra Baskara murih Sukrasana wedi lan gelem ninggal Taman Sriwedari. Nanging Senjata Cakra Baskara mrucut temenan ngenani jajane Sukrasana dadi lan patine. Sumantri énggal-énggal mlayoni layone Sukrasana, nedya ngrungkebi. Nanging layon tumuli musna. Samusnane layon, Sumantri krungu swara ing akasa: “Kakang Sumantri, kowe kok meksa suthik dak eloni. Mbesuk bae kakang, yèn kakang Sumantri perang tandhing karo ratuning buta saka Ngalengka, sing ngati-ati kakang, aku bakal olèh dalan bebarengan karo kowe kakang. Wis kakang Dakenteni ing swarga pangrantunan!”

Pasuwitane Sumantri ditampa déning Prabu Harjuna Sasrabahu, lan sinengkakake ing aluhur, winisudha jumeneng patih ing Mahispati kanthi asama Patih Suwanda.
Pekan Olahraga Nasional

right|thumb|Logo PON

**Pekan Ulah raga Nasional** (kacekak **PON**) yaiku Pista ulah raga nasional ing Indonésia kang diadakake saben papat taun sapisan uga dhuweni paserta sakabehané provinsi kang ana ing provinsi ing Indonésia.

## Panyelenggaraan PON I 
Wiwit madeg ing taun 1946, Parsatuan Ulah raga Republik Indonesia (PORI) kang dibiyantu déning Komité Olimpiade Republik Indonesia (KORI)-Kaloroné mergawe gegayutan minangka ana ing KONI-nyiapake para atlet Indonésia kanggo tetandhingan ing Olimpiade mangsa Panas XIV London taun 1948.

Usaha Indonésia minangka mèlu tetandhingan ing olimpiade mangsa iku isih katemuan kagagalan uga kurangé piranti kang kanggo njurung para atlet. PORI minangka badan ulah raga resmi kang ana ing Indonésia mangsa iku durung diakui lan dadi anggota *Internasional Olympic Committee* (IOC), saéngga para atlet kang dikirim ora bisa ditanpa lan ora bisa tetandhingan sajeroning prastawa ulah raga sadonya mau. Pangakuan donya minangka kamardhikan lan kadaulatan Indonésia kang durung bisa digayut ing mangsa iku uga ndadèkaké para atlet ora bisa mèlu tetandhingan ing London. Paspor Indonésia ing mangsa iku durung bisa dipercaya déning Pamarentah Inggris, para atlek saka Indonésia bisa mèlu tethandinga ing London kanthi migunakaké paspor Walanda lan ora bisa ditampa.

## Tlatah 
[thumb|Upacara pambuka PON II ing [Lapangan Ikada|Stadion Ikada, Jakarta]]

1*dibatalake amarga prastawa G30S*

## deleng uga 
* Olimpiade
* Asian Games
* GANEFO
* SEA Games

## Pranala njaba 
* Sejarah PON 
* The Second and Third Indonésian National Games
* "Galeri Gambar-gambar peristiwa PON - Tempointeraktif.com"

## Rujukan
Gamelan gadhon

**Gamelan Gadhon** inggih punika gamelan kanggé climèn, nanging nyamleng. Ricikanipun boten jangkep, ingkang dados piranti utama namung golongan ricikan garap ingkang pokok-pokok, kados ta: kendhang, slenthem, gendèr barung, gendèr panerus, gambang, suling, siter/clempung, kenong rèntèng, lajeng gong kemodhong

## Rérefènsi 
## Pranala njaba
SMA Negeri 1 Samigaluh

**SMA NEGERI 1 SAMIGALUH** inggih punika sekolah tataran Sekolah Menengah Atas ingkang dumunung wonten ing Tanjung, Ngargosari, Samigaluh, Kabupatèn Kulon Praga. Jurusan ingkang wonten ing SMA NEGERI 1 SAMIGALUH inggih punika IPA saha IPS.
Klembak

**Klembak** utawa kang dikenal ing inggris minangka *Chinese rhubarb* asalé saka lor kulon Cina lan Tibet.
## Nama Laladan 
# Melayu: Kelembak.	
* Wit : Cendak, ana ing jero lemah, coklat.
* Godhong: Tunggal, bunder endhog, pucuk lancip, pinggir rata, gagangé 10–40&nbsp;cm, dawa 10–35&nbsp;cm, amba 8–30&nbsp;cm, ijo.
* Kembang: Akèh, berkelamin 2 utawa 1, mahkotané enem iji kasusun sajeroning bunderan, benang sari sanga, bakal buah dhapuré segi tiga, tangkai putik mlengkung, ndasé putik kandel, putih keijoan.
* Buah: duwé swiwi telu, bunder endhog, abang.
* Akar : Tunggang, lemes, bunder, coklat enom.

## Kandhutan 
* anthraglycosides
* tannin
* kalsium oksalat
* damar
* mineral

## Khasiat 
Oyod klembak wis kabuktikaké *efektif* nglawan baktèri *Staphylococcus aureus*, baktèri kang nyebapaké sariawan. Sajeroning usada Cina, klembak dimanfaataké wis kaabad-abad kang kapungkur minangka *antidiarheal* lan *pencahar* lan kanggo nambani *konjungtivitis* lan *pendharahan*, ganguan pencernaan lara kuning, ganguan menstruasi, lan cidera traumatik.

## Cathetan suku
S.S.C. Napoli

**S.S.C. Napoli** yaiku tim bal-balan kang ana ing Serie A Italia sing digawé ing taun 1926, tim iku duwé situs web resmi yaiku www.sscnapoli.it, Napoli dipangajengi Aurelio De Laurentiis, dirèkturé yaiku Giovanni Manna. Markas klub bal-balan iki dumunung ana ing stadion yaiku stadion Stadio Diego Armando Maradona, Napoli.

## Sajarah 
Klub iki pertama diadegaké ing taun 1904 karo jeneng Naples Foo-Ball & Cricket Club. Pelaut Inggris William Poths lan kancane Hector M. Bayon kang dadi penggagase. Para pengusaha lokal, Conforti, Catterina lan Amedeo Salsi ugi mèlu lan akhire dadi présidhèn klub pertama Napoli.
Ing 23 Agustus 1926, ing ngisor présidhèn Giorgio Ascarelli, klub ganti nama dadi Associazione Calcio Napoli. nanging pas lumebu pertama kali ke Serie A, kepemimpinan pindah tangan ing Garbutt, Napoli pikantuk sajumlah kesuksesan lan dadi klub kang paling diwaspadai.
Bar iku, Napoli prestasine munggah mudhun, sawisé Perang Donya II. Napoli lumebu metu Serie A lan Serie B dumugi pertengahan 60-an.
Era puncak Napoli pas ing pertengahan 80-an lan awal 90-an, Diego Maradona dadi pemaine. Legenda urip Argentina iku mènèhi Napoli marang puncak sukses, mule saka tropi Piala UEFA lan gelar Serie A.

## Prestasi 
4 jawara Serie A (1986/87, 1989/90, 2022/23, 2024/25)

1 jawara Serie B (1949/50)

1 jawara Serie C1 (2005/06)

5 jawara Coppa Italia (1961/62, 1975/76, 1986/87, 2011/12, 2013/14, 2019/20)

3 jawara SuperCoppa Italia (1990, 2014, 2025)

1 jawara Piala UEFA (1988/89)

## Pranala njaba 
* Situs resmi
Isah-isah

thumb|220px|Isah-isah ing Harrisonburg, Virginia.
thumb|Video isah-isah nganggo mesin
**Isah-isah** utawa **korah-korah** (ing Jawa Wétan) iku tumandang gawé ngresiki piring, gelas lan piranti masak utawa piranti mangan liyané. Ing Tanah Jawa utawa utawa Nuswantara lumrahé, wong nganggo sepon utawa srabut klapa sarta sabun. Banjur dibilas nganggo banyu.
Isah-isah iki wigati banget tumrap kaséhatan sebab piranti mangan sing ora resik bisa dadi sarana panularan lelara kaya déné koléra utawa désèntri. Diprayogakaké banget nalika isah-isah piranti sing dikumbah disabun dhisik banjur dibilas nganti resik. Sawisé resik banjur ditus ing sadhuwuring rak piring.

Ing kutha-kutha, mligi ing pomahané wong sugih, saiki wis akèh sing ngayahi isah-isah iki kanthi migunakaké mesin pangumbah piring. Ana sing ukurané cilik kanggo kulawarga, nanging ana uga sing gedhé kanggo isah-isah ing rèstoran utawa ing hotèl-hotèl gedhé. Nanging isah-isah nganggo mesin iki isih ana bebayané yèn kurang resikan, ya iku anané jamur sing kerep ndhelik ana ing sajeroning mesin mau lan bsa njalari lelara.

## Réferènsi 
## Pranala njaba
Mata maling

**Mata Maling** Aranipun dhedhaharan ingkang kadamel saking kulit mlinjo ingkang sampun dipunpépé lan dipunparingi bumbu lajeng dipungorèng. Saged kawastanan moto maling, amargi warninipun abrit kados paningalipun maling ingkang satunggal dalu boten saré.
*bahan ingkang dipunbetahaken nalika damel mata maling:
*mlinjo
*cabé
*gendhis jawi
*lisah
Kiyamat

**Kiyamat** inggih punika kadodosan kanthi risakipun sadaya ngalam, inggih dunya saha sanès-sanèsipun. Sedaya ingkang gesang sami mati. Dinten kiyamat punika dipuntandhani kanthi suwanten trompet ingkang dipundamu déning malaékat Isrofil nindakaken dhawuhipun Gusti kang akarya jagad.
Kiyamat punika sampun dipunmangertosi utamanipun saking Qur'an Surat Al-Qori'ah.
Lemèt

**Lemèt** Inggih punika araning dhedhaharan ingkang kadamel saking ketéla pohung ingkang sampun dipunparut ngantos alus. Ana ing dhaerah liya, lemèt uga diarani utri.  Bahan dhasaripun kanggé ndamel dhedharan punika, inggih punika: 
*ketéla pohung, 
*gendhis jawi, 
*krambil ingkang sampun dipunparut, 
*sarem, 
*ron pisang.
*Gula pasir

## Cara Pandamelanipun lemet 
Lemet saged dipundamel kanthi cara:
*1. Onceki kulitipun pohung, lajeng dipunkumbah ngantois resik, dipunparut kaliyan dipunbucal seratipun.
*2. Gula jawa dipuniris-iris tipis utawi alit-alit, lajeng dipuncampur kaliyan pohung ingkang sampun dipunparut kaliyan klapa ingkang sampun dipunparut. 
*3. Pundhut kinten-kinten 2 sdm pohung, lajeng dipunwungkus kaliyan godhong gedhang.
*4. Lemet pohung dipundhang kirang langkung 25 menit.
*5. Lemet sampun samapta dipundhahar

## Ugi pirsani 
Lemet Pisang
Lemet tela utawi Lemet Ubi
Lemet Jagung

## Cathetan suku 
## Pranala njaba 
*http://kuenusantara.blogspot.com/2011/05/lemet-singkong.html dipununduh tanggal 06 April 2012
Nusantara, Banda, Maluku Tengah

**Nusantara** yaiku salah siji désa kang ana ing Kacamatan Banda Kabupatèn Maluku Tengah, Maluku, Indonésia. Kodhe wewengkon désa iki yaiku 81.01.09.2001 , kanthi kodhe pos 97593 .

Ing désa iki dumunung obyèk wisata wujud bètèng sing dibangun déning Portugis ing taun 1529 lan déning Walanda ing taun 1609-1617 yaiku: FORT NASSAU - NEIRA..

## Réferènsi 
## Gladri 

File:Fort Nassau 1646.jpg|Dénah bètèng Fort Nassau ing Bandanaira (Désa Nusantara).
File:COLLECTIE TROPENMUSEUM Waterpoort van fort Nassau te Bandanaira TMnr 60033413.jpg|Bèntèng Fort Nassau ing Désa Nusantara Bandanaira.
File:COLLECTIE TROPENMUSEUM Zicht op VOC fort Nassau in Bandaneira TMnr 60014634.jpg|Jeron bètèng.
File:COLLECTIE TROPENMUSEUM Bovenaanzicht van Fort Nassau Bandainaira TMnr 10021964.jpg|Bèntèng.
File:COLLECTIE TROPENMUSEUM Fort Nassau en de vulkaan Gunung Api Bandanaira TMnr 10014659.jpg|Bèntèng Fort Nassau lan latar wuri Gunung Bandanaira.

## Pranala njaba
Éskatologi Islam

**Éskatologi Islam** yaiku ngèlmu kang nyinaoni babagan panguripan sawisé mati sajeroning akirat lan *al-Qiyāmah* "Pangadilan Pungkasan". Éskatologi gegayutan karo salah siji aqidah Islam, yaiku yakin anané dina pungkasan, kepatèn, jenggèlèk saka (Yawm al-Qiyāmah), mahsyar, pangadilan pungkasan, swarga, neraka, lan kaputusan sekabehing nasib umat manungsa lan liya-liyané.

Umat muslim percaya yèn rusake dunya kadadéan nalika wong-wong kang *beriman* wis ora ana ing bumi. Kang isih mung wong-wong kang tindak-tanduke sarwa ala kang balik ana ing kaanan jaman jahiliyah. Banjur anané dina kiyamat mau dikandakake bakal ana ing dina Jum'at. “Durung bakal kiyamat saéngga ora ana manèh ing bumi wong kang nyebut "Allah, Allah.” Kadis riwayat Muslim.
## Cathetan suku
Arya Pangiri

**Arya Pangiri** ya iku sultan kapindho ing Kasultanan Pajang, sing mréntah wiwit taun 1583 nganti 1586 lan nyandhang gelar **Sultan Ngawantipura**. Dhisiké, Arya Pangiri iku siji Adipati Demak putra Sunan Prawata, sing nikah karo putri pembarepé Sultan Hadiwijaya. Dhèwèké kasil jumeneng ing Pajang sawisé nyingkiraké Pangéran Benawa, putrané Sultan Hadiwijaya. Pangéran Benawa didadèkaké Adipati Jipang.

Pangéran Benawa sajatiné ngrasa ora trima dinganakaké. Ing taun 1587, wadyabala Pangéran Benawa karo Sutawijaya (sing nguwasani laladan Mentaok/Mataram) pungkasané kasil ngalahaké Arya Pangiri, lan Pangéran Benawa banjur dadi sultan katelu ing Kasultanan Pajang.

## Rujukan
Bonang panembung

**Bonang Panembung** inggih punika ricikan ingkang pencon ingkang dipunsèlèhaken wonten ing nginggilipun rancakan kanthi susunan kalih dhèrèt, inggih punika dhèrèt nginggil utawi brunjung lan dhèrè ngandhap utawi dempok. Bonang Panembung wonten kalih rancak. Rancak kaping pisan inggih punika kanggé laras slendra ingkang wonten 10 pencon lan laras pélog ingkang wonten 14 pencon. Nadanipun bonang panembung punika paling andhap lan wujudipun paling ageng saking bonang sanèsipun.

## Réferènsi 

*
Klompok dolanan

**Golongan dolanan** (Basa Indonésia: *Kelompok bermain*) inggih punika salah satunggiling tataran pendhidhikan ingkang kanggé ndhidhik laré saandhaping yuswa gangsal taun (balita), saderengipun mlebet wonten ing TK utawi RA. Biasanipun laré wonten ing KB punika dipunajak dolanan kaliyan nembang. Kegiatan wonten kelompok dolanan uga ngasah ketrampilan siswa.

## Réferènsi 
## Pranala njawai
Raudatul Athfal

**Raudhatul Athfal** inggih punika salah sawijining tataran pendhidhikan ingkang sami kaliyan pendhidhikan Taman Kanak-Kanak utawi TK. Sebutan punika namung ngginakaken basa Arab, bilih Raudhatul Athfal punika saking tembung basa arab "Raudhah" ingkang tegesipun 'taman' saha "Athfal" ingkang tegesipun laré alit. wonten ing Raudatul Athfal punika kalebet pendhidhikan prasekolah ingkang ngutamaaken perkembangan sikap, pangertosan, ketrampilan saha daya ciptaning putra ingkang dipunpreluaken putra kanggé nyamektaaken siyap dhateng masarakat sakiwa tengenipun saha kanggé nyamektaaken kesiapanipun pendhidhikan salajengipun.

## Réferènsi 
## Pranala njawi
Yusuf Susilo Hartono

thumb|Yusuf Susilo Hartono (klambi putih) lan para panampa bebungah Rancagé 2012 liyané
**Yusuf Susilo Hartono** iku pelukis kelairan Bojanegara, Jawa Wétan, 18 Maret 1958 Saliyané minangka pelukis, Yusuf Susilo Hartono uga sawijining jurnalis. Minangka jurnalis, Yusuf dadi pemimpin redhaksi kalawarti Visual Art. Déné minangka pelukis, Yusuf kalebu pelukis sing prodhuktif. Lukisan-lukisané muncul ing sawatara pamèran, kalebu ing Pameran Besar Seni Rupa Indonésia 2008 Manifesto ing Gladri Nasional Indonésia, lan Pameran Warna-Warni Jakarta, ing Gladri Cipta II Taman Ismail Marzuki. Taun 2012 Yusuf nampa Bebungah Sastra Rancagé sing dianugerahaké kaping 24 Mèi 2012 ing kampus UNNES Semarang.

## Pamèran 
* Pamèran tunggal: 2002 – Pamèran Jejak Jepang sajeroning Sketsa ing Pusat Kabudayan Jepang; Pamèran sajeroning Festival Gedhung Kasenian Jakarta / 2003 – Pamèran Sketsa Pagelaran ing Gladri Candrika, YSRI, Pondok Indah / 2004 – Pamèran Stage of Life ing Rumah Seni Surya Karbela, Jakarta.
* Pamèran bebarengan: 2004 – Pamèran Spirit 2004 ing WTC / 2005 – Pamèran Golden Pallete 2005 ing Gladri Ancol; Pamèran untuk Acèh ing Bentara Budaya Jakarta / 2006 – Pamèran Mata-mata Jakarta, ing Gladri Nasional; Pamèran ing Museum Barli, Bandung.

## Bebungah 
* 1997 – Pamenang Panulisan Seni Rupa Kontèmporèr Islam, dalam rangka Festival Istiqlal
* 1996 – Pamenang Panulisan LCLR lan LPR / Pamenang Festival Puisi 1984 LIA Surabaya
* 2000 – Finalis Kompetisi Seni Lukis Philip Morris Indonésia Art Awards,
* 2002 – Finalis Indofood Art Award.
* 2012 - Bebungah Sastra Rancagé 2012.

## Réferènsi 
## Pranala njaba 
* Pasar seni lukis Indonésia
* Tempo.co: Yusuf Susilo Juga Mendapat Hadiah Rancage
Sucipto Hadi Purnomo

**Sucipto Hadi Purnomo** iku Dhosèn Jurusan Basa lan Sastra Jawa ing Fakultas Basa lan Seni Universitas Negeri Semarang (FBS) kelairan Trikoyo, Jaken, Pati, 6 Agustus 1972. Saliyané dadi dhosèn, Sucipto sing sregeb nulis iki uga pinercaya dadi Kepala UPT Humas ing Universitas Negeri Semarang.

Minangka jurnalis Sucipto naté dadi redhaktur Tabloid Yunior koran Suara Merdeka lan ngisi rubrik budaya Sang Pamomong, lembar mirunggan basa lan kabudayan Jawa.

Sucipto uga mimpin Lembaga Kajian lan Pengembangan Pendidikan (LKP2) ing Semarang lan Sekretaris Forum Basa Media Massa Jawa Tengah, sarta wiwit taun 2006 mimpin Organisasi Pengarang Sastra Jawa (OPSJ). Anggota Sanggar Seni Paramesthi iki aktif nulis, sajeroning basa Jawa lan basa Indonésia. Saliyané nulis karangan ngenani kabudayan, pendhidhikan, lan fitur, Sucipto uga nulis geguritan lan lakon kethoprak.

Sucipto sing lair saka kulawarga guru ing Pathi Jawa Tengah iki miwit cilik ngudi kawruh ing Sekolah Pendhidhikan Guru ing Rembang, banjur nerusaké mersudi èlmu ing IKIP Semarang (saiki dadi Universitas Negeri Semarang).

Sucipto iku kagolong wong sing lembah manah, kacetha saka komentaré nalika nampa Bebungah Sastra Rancagé 2012 ing kampus UNNES Semarang:
.

## Karya 
Karangan Sucipto sumebar ing koran lan kalawarti kaya Suara Merdeka, Kompas, Panjebar Semangat, Damar Jati, lan Jayabaya.

Carita sinambungé sajeroning basa Jawa dhialèk Pathi, Saridin Mokong, diamot ing koran Suara Merdeka edisi Muria punjul kaping 500. Irah-irahan iki malah didadèkaké jeneng kasewelasan Persipa Pathi: Laskar Saridin Mokong. Sucipto nulis buku Wong Jawa (Kok) Ora Ngapusi (2008), *Belajar Dusta di Sekolah Kita* (2008), *Ketoprak: Siasat Hidup di Antara Tradisi dan Modernitas* (kang arep *terbit*).

## Réferènsi 
## Pranala njaba 
* Suara Merdeka: Sucipto Hadi Purnomo Raih Hadiah Sastra Rancage
* Situs wèb resmi UNNES: Sucipto HP Raih Anugerah Sastra Rancage 2012 
* Rumah Sastra Indonesia
Bologna F.C. 1909

**Bologna FC** ya iku tim bal-balan kang ana ing Serie A Italia sing digawé ing taun 1909, tim iku duwé situs web resmi ya iku www.bolognafc.it, Bologna FC diketuwani déning Joey Saputo, dhirèkturé ya iku Pier Giovanni Ricci. Markas klub bal-balan iki dumunung ana ing stadion ya iku stadion Stadion Renato Dall'Ara, Bologna.

## Sajarah
Klub iki resmi ngadeg ing taun 3 Oktober 1909. Kawit diadegké, Bologna wis duwé manajemen klub kang apik, awit saka sponsor klub tekan struktural organisasi kang ketata rapi. Emilio Arnstein, wargi kewarganagaraan Ostenrik kang nggagas ngadegké klub iki.
Bologna nembé nglakoni laga pertamané ngalawan Virtus ing 20 Maret 1910. Bologna langsung menang kang *sensasional* 9-1.
Antara perang donya kapisan lan kaloro, Bologna negesaké dominasiné ing bal-balan Italia. Bologna ngukir titel juara Serie A ping papat sadurungé ora mampu bangkit nalika perang rampung.
Ing era 80-an, Bologna luwih sok lumebu metu Serie A lan dadi tim medioker. nanging ing taun 1996, Bologna sempet gawé bal-balan Éropa  ngelirik manèh Bologna sawisé menangi Piala Intertoto lan main ing Piala UEFA.

## Prèstasi
* 7 juara Serie A (1924/25; 1928/29; 1935/36; 1936/37; 1938/39; 1940/41; 1963/64)
* 2 juara Coppa Italia (1969/70, 1973/74)
* 3 juara Mitropa Cup (1932, 1934, 1961)
* 1 juara Piala Intertoto (1998)
Caturtunggal, Dhépok, Sléman

**Caturtunggal** iku désa ing Kacamatan Dhépok, Kabupatèn Sléman, Daerah Istimewa Yogyakarta.

## Réferènsi
Trancam

thumb|Trancam

**Trancam** inggih punika salah satunggaling jinis tetedhan ingkang populèr ing Jawi Tengah. Wujudipun kados urap, dipundamel saking woh-wohan utawi ron-ronan ingkang taksih mentah, kados ta:

* Kacang lanjaran
* Timun
* Kecambah utawi toge
* Bengkoang
* Wortel
* Krambil
* Témpé
* Ron Kemangi
* Sambel

Sejatosipun trancam punika mèmper sanget kaliyan urap. Bèdanipun manawi trancam ngagem ron kemangi. Rasanipun trancam punika seger lan pedhes. Sayuran mentah gadhah ènzim ingkang asipat topunikam. Khasiatipun saged mbiyantu ngatasi gangguan ginjel.

## Caranipun Damel 
# Kacang lanjaran, timun, bengkoang, wortel dipunrajang alit-alit.
# Témpé dipunpanggang lajeng dipunrajang alit-alit.
# Klapa dipunparut, dipunpendhet ampasipun.
# Damel sambel. Lombok, bawang, kencur, uyah dipunulek.
# Campuraken sadaya bahan lajeng dipunkolèh. Sasampunipun dipunkolèh, trancam saged dipundhahar. Trancam saged dados lawuh, ugi saged dipunjambal.

## Réferènsi
## Pranala njawi
* Kompasiana: Trancam
* Sajiansedap:Trancam 
* Tabloid Nova: Trancam tabur udang 
* Okefood: Trancam
Labuhan

**Labuhan** bisa nuju marang sawatara tulisan:
* Labuhan Handadénta
* Labuhan Karaton Ngayogyakarta
* Labuhan Saptasari
Kyai

**Kyai**, ugi dipunserat **Kiai**, inggih punika piyantun ingkang dipunangungaken para santri utawa putra dhidhikipun sarta masarakat awit gadhah ngèlmu agami ingkang luhur, ingkang kathah saha gesang kanthi miturut syari'at agami, ndhèrèk lampah tarikat, mangertos hakikat saha wonten ingkang ma'rifat.

## Pratélan 
**A**
* Kyai Haji Abdullah Gymnastiar
* Kyai Haji Abdullah Syafi'i
* Kyai Haji Abdurrahman Wahid
* Kyai Haji Ahmad Dahlan
* Kyai Haji Achmad Ri'fai
* Kyai Haji Ahmad Sahal
* Kyai Haji Ahmad Sanusi
* Kyai Haji As'ad Samsul Arifin
**D**
* Kyai Haji Djazouly Seman
**H**
* Kyai Haji Hamim Tohari Djazuli
* Kyai Haji Hasyim Asy'arie
**I**
* Kyai Haji Idham Chalid
* Kyai Haji Ihsan Jampes
**M**
* Kyai Maja
* Kyai Haji Mas Mansur
* Kyai Haji Muhammad Yusuf Hasyim
* Kyai Haji Muntaha Al-Hafizh
* Kyai Haji Mustofa Bisri
**N**
* Kyai Nur Iman Mlangi
**S**
* Kyai Haji Sahal Mahfudz
**W**
* Kyai Haji Wahid Hasyim
Pasar Munthilan

**Peken Munthilan** (Indonésia *Pasar Muntilan*) punika salah satunggaling peken tradhisional-modern ing tlatah Munthilan, Kabupatèn Magelang. Peken Munthilan mapan ing margi Yogya-Magelang, sakilèn bangjo. Peken Munthilan nyawisaken manéka warni dedagangan. Warninipun dedagangan saking kasiling kebon dugi sandhang pangan.
Lalab

**Lalab** inggih punika menapa-menapa ingkang dipuntedhi mentah, limrahipun timun, kobis, kemangi, kecipir saaha sanèsipun.
A.C. Chievo Verona

**Associazione Calcio Chievo-Verona** (jeneng liya **ChievoVerona** utawa **Chievo** yaiku tim bal-balan kang ana ing Serie A Italia sing digawé ing taun 1929. Tim iku duwé situs web resmi yaiku www.chievoverona.it, Fiorentina dipangajengi Luca Campedelli, dirèkturé yaiku Fausto Vinti. Markas klub bal-balan iki dumunung ana ing stadion yaiku stadion Stadio Artemio Franchi.

## Sajarah 
Klub iki diadegken ing taun 1929 ana ing sakelompok pecinta bal-balan. Debut pertama Chievo ing turnamen resmi yaiku ing 8 November 1931.
Ra ana prestasi kang ngesanake kang Chievo. Tim iki akèh main ing kompetisi level ngisor ing Italia sadurung akhire lumebu Serie D ing mangsa 1974/75. 12 taun sawisé, ganti nama Paluani Chievo, tim iki nembé promosi ing Serie C2 lan lan lumebu Serie C1 ing taun 1989. Setaun sawisé, tim iki ganti jeneng dadi AC Chievo Verona.
Taun 1992, dilatih karo Alberto Malesani, Chievo dadi juara Serie C1 lan promosi ing Serie B. Mangsa 2000/01 dadi mangsa bersejarah kanggo Chievo amarga éntuk sing sapisan, Chievo bisa lumebu Serie A. Luigi Del Neri dadi pelatih Chievo kala iku.

## Skuat utama 
## Prestasi 
1 juara Serie B (2007/08)

1 juara Serie C1 (1992/93)

## Pranala njaba 
* / Situs Resmi

## Cathetan suku 
Domenico Di Carlo
Metana

**Metana** hidrokarbon paling prasaja sing wanguné gas kanthi rumus kimia CH4. Metana murni ora mambu, nanging yèn dipigunakaké kanggo kaperlon komersial, racaké ditambahaké sithik ambu welirang kanggo ndhétèksi kabocoran sing mungkin dumadi. Metana duwé sipat racun lan gampang kobong

## Réferènsi 
## Pranala njaba 
*Gavin Schmidt, Methane: A Scientific Journey from Obscurity to Climate Super-Stardom , NASA Goddard, September 2004
*Methane thermodynamics
*International Chemical Safety Card 0291
*Methane Hydrates
*Safety data for methane 
*Methane-eating bug holds promise for cutting greenhouse gas . Media Release, GNS Science, New Zealand]
*Catalytic conversion of methane to more useful chemicals and fuels 
*Methane as a Savior of the Dairy Industry
Sabda pandhita ratu

**Sabda pandhita ratu** utawi **sabda pandhita ratu, tan kena wola-wali** , ugi wonten ingkang nyebataken kanthi jangkep **Sabda pandhita ratu, sabdane pandhita pangandikaning ratu datan kena wola-wali** . Paribasan punika salah satunggaling paribasan Jawi ingkang wonten gegayutanipun kaliyan kapamimpinan.

## Tegesipun 
Tegesipun paribasan punika, nun inggih punapa ingkang sampun dipunsinaosaken déning pandhita utawi pangandikanipun raja boten kengin dipunowahi utawi  dipunambali.
 
Pamimpin punika kedah *konsisten* saha *konsekuen* anggènipun nglampahi saha mujudaken punapa ingkang sampun dipunandharaken. Tetembungan saha tindak-tandukipun kedah jumbuh, boten kénging manda-mundu.

## Rujukan
Gosong

jmpl|Olah-olahan sop sing gosong
**Gosong** inggih punika istilah kanggé panganan ingkang nalika dipunolah kesuwèn. Manawi panganan punika gosong padatanipun warninipun ireng lan manawi dipundhahar wonten raos pait. Panganan kang gosong saged katitik saking gandanipun ingkang sengak, wonten keluk ingkang cemeng, saha ngantos hawa panas ing pawon amargi dahananipun. Menawi prastawa gosong sampun kalampahan, manci utawi menika ninggalakén intip warni cemeng. Intip niki awrat sanget dipunresiki. Kagem ngresiki, wajan menika kedah dikum wonten toya kathah, banjur dipunsuntaki baking soda lan disok toya cuka. Manci kedah dipunkosèk ngagem grénjèng isah-isahan ngantos resik lajeng dipunsiram toya resik.
Rempèyèk

**Rempèyèk** utawa akèh kang nyebut uga **pèyèk**, yaiku panganan tradhisional kang kagolong kanggo lelawuhan, utawa lawuh ing wayah madhang utawa digadho. Rempèyèk kagawé saka glepung beras utawa sok diarani ing tlatah Jawa glepung trigu kang dicampur karo kacang-kacangan kaya ta kacang ijo, kedhélé utawa kacang prol banjur digorèng. Bisa uga dicampur kéwan-kéwan cilik kaya ta jingking, urang, iwak teri, iwak sagara lan sapanunggalé. Péyek kang campurané jingking diarani pèyèk jingking, sauntara kang campurané urang diarani pèyèk urang, lan sapituruté.

Bumbu-bumbu kang dienggo yaiku bawang , uyah, godhong jeruk lan ana uga kang nggunakaké tambahan ketumbar.

## Jinising rempèyèk 
* Rempèyèk urang
* Rempèyèk kacang
* Rempèyèk kacang ijo
* Rempèyèk kedhelé
* Rempèyèk jamur
* Rempèyèk godhong sawi lan bayem
Salé gedhang

thumb|Salè Gedhang
thumb|250px|Sale Gedhang

**Salé gedhang** inggih punika jinising *produk* gedhang ingkang dipundamel kanthi cara pangaringan lan pangasepan. Salé sampun misuwur minangka jinising tetedhan ingkang gadhah rasa saha gandha ingkang *khas*http://www.warintek.ristek.go.id/pangan_kesehatan/pangan/piwp/sale_pisang_basah.pdf 

Sipat-sipatipun salé ingkang wigati sanget minangka panentu *mutu* utawi kwalitas salé gedhang inggih punika warnanipun, raosipun, gandhanipun, *kekenyalan*, saha awèt botenipun manawi dipunsimpen http://www.iptek.net.id/ind/warintek/?mnu=6&ttg=6&doc=6d45 

## Caranipun ndamel salé gedhang 
Wonten tigang cara anggènipun ndamel salé gedhang, inggih punika:
# Cara tradhisional, kanthi ngginakaken kukus kayu.
# cara pangasapan, kanthi ngginakaken kukus wlirang.
# Cara teles, kanthi ngginakaken natrium bisulfit

## Mumpangatipun salé gedhang 
* Manawi kanthi cara pangasapan ngginakaken wlirang, saged kanggé:
# Mucetaken gedhang supados pikantuk warni ingkang dipunkajengaken.
# Mejahi mikroba (jamur, baktèri)
# Nyegah warninipun owah.

## Pranala njawi 
* http://www.warintek.ristek.go.id/pangan_kesehatan/pangan/piwp/sale_pisang_basah.pdf 
* http://www.iptek.net.id/ind/warintek/?mnu=6&ttg=6&doc=6d45